Pokušaj

Pokušaj () on Elvir Laković Lakan kappale, joka edusti Bosniaa ja Hertsegovinaa vuoden 2008 Eurovision laulukilpailussa. Kilpailun finaalissa se sijoittui kymmenenneksi.

 Eurovision laulukilpailussa 
pienoiskuva|vasen|Laka ja Mirela esittämässä kappaletta laulukilpailun semifinaalissa.
Ennen vuoden 2008 Eurovision laulukilpailun alkua tammikuussa 2008 Bosnia ja Hertsegovina arvottiin esiintymään kilpailun ensimmäisessä semifinaalissa, joka järjestettiin 20. toukokuuta. Myöhemmässä 17. maaliskuuta järjestetyssä esiintymisjärjestyksen arvonnassa maa arvottiin esiintymään numerolla kolmetoista, jossa Bosnia ja Hertsegovinan edustuskappaletta ”Pokušaj” edelsi Andorran edustaja Gisela kappaleella ”Casanova” ja seurasi Armenian Sirusho laululla ”Qele Qele”. 

Lakan kanssa kappaletta esitti hänen siskonsa Mirela Laković. Lisäksi lavalla oli neljä taustalaulajaa. Esityksen aikana Mirela ripusti pyykkiä narulle niin, että esityksen lopussa pyykkitanko käännettiin yleisöön päin, ja paitojen kirjaimet muodostivat sanan "love".

Bosnia ja Hertsegovina mainittiin ensimmäisen semifinaalin jatkoon menijöistä kolmantena, joten ”Pokušaj” selvisi 24. toukokuuta 2008 järjestettyyn laulukilpailun finaaliin. Kilpailun jälkeen paljastetuista tarkemmista semifinaalin tuloksista selvisi kappaleen sijoittuneen semifinaalissaan yhdeksänneksi saatuaan 72 pistettä.

Finaalissa kappale esitettiin numerolla kuusi, sitä edelsi Armenian ”Qele Qele” ja seurasi Israelin Boaz Mauda kappaleella ”The Fire in Your Eyes”. Finaalin lopputuloksissa ”Pokušaj” sai 110 pistettä ja sijoittui kymmenenneksi. Täydet kaksitoista pistettä kappale sai kahdesta maasta.

+ Saadut pisteet finaalissa Pisteet Maa 12 pistettä 10 pistettä 7 pistettä 6 pistettä 5 pistettä 3 pistettä 2 pistettä 1 piste

+ Saadut pisteet 1. semifinaalissa Pisteet Maa 12 pistettä 8 pistettä 7 pistettä 6 pistettä 4 pistettä 3 pistettä 1 piste

Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta.

 Lähteet 



Luokka:Vuoden 2008 euroviisuedustuskappaleet
Luokka:Bosnia ja Hertsegovinan euroviisuedustuskappaleet